คือประจำเดือนดิฉันยังไม่มาเลยค่ะ หลังหยุดกินยาก็ยังไม่ได้ มีอะไรกันมา2-3อาทิตย์กว่าแล้วหลังจากนี้ก็มามีอะไรกัน แต่ ไม่ได้หลั่งในและไม่ได้ใช้ถุงยางน่ะค่ะ เลยไปซื้อที่ตรวจครรภ์ มาตรวจก็ขึ้นแค่ขีดเดียว จนตอนนี้ก็ไม่มาเดือนกว่าแล้วค่ะ แล้ว จะมีสิทธิ์ท้องไหมค่ะ
สวัสดีค่ะ หลังจากหยุดทานยาคุมกำเนิด การทำงานของรังไข่และการตกไข่จะเกิดภายใน 2-3 สัปดาห์ แล้วตามด้วยการมีประจำเดือนในอีก 2 สัปดาห์ ในบางรายการตกไข่อาจเกิดขึ้นเร็วหรือช้ากว่านี้ก็ได้ ดังนั้นประจำเดือนในรอบถัดไปหลังจากที่หยุดทานยาคุม มักจะมาภายใน 4-5 สัปดาห์ แต่บางรายอาจเกิดขึ้นเร็วหรือช้ากว่านี้ก็ได้ดังนั้น การที่ประจำเดือนยังไม่มา อาจเกิดจาก1. การทำงานของรังไข่และการตกไข่ยังไม่กลับมาหรืออาจเพิ่งเกิดไปไม่นาน2. การตั้งครรภ์ การตรวจหาการตั้งครรภ์นั้น ควรตรวจหลังจากที่มีเพศสัมพันธ์ครั้งสุดท้ายไปมากกว่า 2 สัปดาห์แล้ว หากตรวจเร็วอาจตรวจไม่พบได้3. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วแนะนำให้รอประจำเดือนไปอีกซักระยะก่อน หากยังไม่มา อาจลองตรวจหาการตั้งครรภ์ซ้ำดูอีกครั้งค่ะ